शासन के निर्देश पर खंड शिक्षाधिकारी और एबीआरसी एवं एनपीआरसी के सचल दस्तों ने विद्यालयों में आयोजित की गई परीक्षाओं की शुचिता जांची। भिटौरा ब्लाक के खंड शिक्षाधिकारी एके रावत, तेलियानी व हसवा के मुक्तेश गुप्ता, मलवां की खंड शिक्षाधिकारी अनीता शाह, बहुआ के देवेंद्र वर्मा आदि ने परीक्षा जांची। बीएसए शिवेंद्र प्रताप सिंह ने बताया कि उन्होंने कई विद्यालयों का निरीक्षण किया और परीक्षा की शुचिता जांची है। पूरे जिले में आयोजित परीक्षा एवं निरीक्षण आख्या व्हाट्स एप में मंगाई गई है। पूरे जिले में कहीं भी परीक्षा में दिक्कत की जानकारी संज्ञान में नहीं आई है।